ยาคุมมีผลต่ออารมณ์มั้ยคะ เพิ่งกินไปเมื่อวันที่18ค่ะ รู้สึกว่าอารมณ์แปรปรวนมาก
สวัสดีค่ะ ยาคุมกำเนิดแบบแผงรายเดือน เป็นหนึ่งในวิธีการคุมกำเนิดด้วยการรับประทานยาเม็ดซึ่งบรรจุฮอร์โมนเพศหญิงไว้ ออกฤทธิ์ต่อการทำงานของอวัยวะสืบพันธุ์ของเพศหญิง ทั้งปากมดลูก ผนังมดลูก และรังไข่ ผู้หญิงที่รับประทานยาเม็ดคุมกำเนิดอย่างถูกวิธี คือกินต่อเนื่องจนหมดแผงยา จะสามารถป้องกันการตั้งครรภ์ได้ผลข้างเคียงหลังการใช้ยาคุม ถ้าเป็นประเภทฮอร์โมนรวม อาจมีผลข้างเคียงเช่น ปวดหัว คลื่นไส้ ปวดบริเวณหน้าอก น้ำหนักตัวเปลี่ยนแปลง มีเลือดไหลก่อนถึงรอบประจำเดือน ถ้าเป็นชนิดฮอร์โมนเดี่ยว อาจทำให้ประจำเดือนอาจมาผิดปกติ มาน้อยลง หรือมาบ่อยขึ้น มีเลือดไหลก่อนถึงรอบประจำเดือนส่วนเรื่องการแปรปรวนของอารมณ์นั้น คิดถึงจากเป็นผลข้างเคียงของยาเองโดยตรงได้น้อยค่ะ แนะนำการหาสาเหตุอื่นๆที่เป็นไปได้เช่นความเครียด ความกังวลอื่นๆในชีวิต ถ้ายังมีอาการเป็นมากต่อเนื่อง อารมณ์แปรวปรวนเยอะ มีผลต่อการเรียน การทำงาน ก็ควรไปพบแพทย์เพื่อประเมินสุขภาพจิตเพิ่มเติมต่อไป